บริเวณหัวองคชาตมีตุ่มใสๆขึ้นคับข้างในนะคับรอบๆเลยเป็นมานานแล้วยังไม่หายคับเวลาเช็ดหรือถูออกจะเป็นใสๆขาวๆคับมีวิธีรักษาหรือยาไหมคับ
สวัสดีค่ะ ตุ่มที่บริเวณอวัยวะเพศชายมีสาเหตุได้จาก1.เริมที่อวัยวะเพศ - มาด้วยตุ่มน้ำใส อาจจะเป็นๆหายๆมาแล้วหลายครั้ง เวลาตุ่มน้ำแตกออกจะมีอาการแสบ เป็นโรคติดต่อทางเพศสัมพันธ์หรือการสัมผัส2.หูดเช่นหูดหงอนไก่ หูดข้าวสุก - จะมีลักษณะจำเพาะ เป็นโรคติดต่อทางเพศสัมพันธ์หรือการสัมผัสเช่นกัน3.รูขุมขนอักเสบ - จะเจ็บได้เล็กน้อย ถ้าเป็นใหญ่มากอาจมีตุ่มหนอง4.ผื่นผิวหนังอักเสบจากการแพ้หรือการสัมผัส -มักมีอาการคันร่วมด้วย และมีประวัติสัมผัสสบู่หรือน้ำหอมการให้ได้การวินิจฉัยที่แน่นอนจำเป็นต้องพบแพทย์เพื่อดูรอยโรคจริง การรักษาก็ขึ้นกับการวินิจฉัยค่ะ ถ้าเป็นกลุ่มการติดเชื้อเช่นเริม จะได้รับยาฆ่าเชื้อไวรัส ถ้าเป็นผื่นผิวหนังอักเสบ อาจจะใช้ยาสเตียรอยด์ทาบางๆการดูแลตัวเองเบื้องต้น ไม่ไปแกะตุ่ม หลีกเลี่ยงการมีเพศสัมพันธ์ไปก่อน ยังไม่ควรเอายาอะไรมาทาเพราะยังไม่ทราบว่าเป็นอะไร รักษาความสะอาดบริเวณอวัยวะเพศด้วยการล้างน้ำเปล่า หลีกเลี่ยงการใช้สบู่ถูโดยตรงควรรีบไปพบแพทย์ถ้าตุ่มมีขนาดใหญ่ขึ้นเร็ว บวม แดง เจ็บ หรือลุกลามไปที่อื่นๆ มีปัสสาวะแสบขัดหรือหนองไหลจากอวัยวะเพศร่วมด้วย